J E G Y Z Ő K Ö N Y V
mely készült a Bugyi Nagyközségi Önkormányzat 
2021. július 19-i rendkívüli testületi ülésén

  

Hozott határozatok: 	 9/2021.(07.19.)
 22/2021. (07.19.)
Hozott rendeletek: 11/2021. (VII.19.) 

KÉPVISELŐ-TESTÜLETI ÜLÉS 

JEGYZŐKÖNYV 
mely készült a Bugyi Nagyközségi Önkormányzat
2021. július 19-i rendkívüli testületi ülésén

Testületi Ülés helye: Polgármesteri Hivatal ülésterme 
Dátum: 2021.07.19 16:26:47 

Jelen vannak: Nagy András Gábor – polgármester
              Csizmadi László – alpolgármester,
              Bálintné Balogh Mária, Józsa László, Molnár Tibor, Nagy Zsolt, Szabó Gábor
              László – képviselők
Tanácskozási joggal jelen van: Nagy Szilvia – igazgatási csoportvezető
Lakosság részéről: - 
NAPIREND ELŐTT
Nagy András Gábor polgármester úr köszönti a soron kívüli önkormányzati ülésen megjelent Képviselőket, megállapítja, hogy a testület határozatképes, mert 9 megválasztott tagjából 7 fő jelen van. Gyurászik László és Rácz Zsolt Képviselő jelezte távolmaradását. 
A Polgármester úr az írásban meghirdetett napirenddel kapcsolatban kérdést intézett a testülethez, s kérte, hogy ha van kiegészítés, illetve módosítási javaslat, azt tegyék meg. 

Molnár Tibor képviselő: Kiegészíteni szeretne, illetve néhány kérdést feltenni az ülés végén az Egyebekben. 

Ezt követően Polgármester úr szavazásra bocsátotta a a napirendek elfogadását és megállapítja, hogy a Képviselő-testület egyhangúlag elfogadta azt az alábbiak szerint:

A szavazás eredménye: 7 igen, 0 nem, 0 tartózkodás mellett elfogadva.
ZÁRT ÜLÉS
1.	2021. évi helyi kitüntető díjak adományozása 
Előadó: Nagy András Gábor polgármester
Véleményező: Kulturális Bizottság 

2.	Berkó Attila kérelme 
Előadó: Nagy András Gábor polgármester
Véleményező: Kulturális Bizottság

NYÍLT ÜLÉS 
3.	Sári úti gazdasági terület tulajdonjogi rendezése
Előadó: Nagy András Gábor polgármester

4.	HÉSZ módosítás tervezési szerződés módosítása 
Előadó: Nagy András Gábor polgármester

5.	01211/4 hrsz belterületbe vonási kérelem 
Előadó: Nagy András Gábor polgármester

6.	01574/38 hrsz HÉSZ módosítási kérelme
Előadó: Nagy András Gábor polgármester

7.	Belterületi útalap építéséhez közbeszerzés elindítása 
Előadó: Nagy András Gábor polgármester

8.	1287/48 hrsz.-ú terület megvásárlása 
Előadó: Nagy András Gábor polgármester

9.	Hospice Ház működéséhez támogatás kérése
Előadó: Nagy András Gábor polgármester

Napirend tárgyalása

1.	Döntéshozatal a 2021. évi helyi kitüntető díjak adományozásáról 
Előadó: Nagy András Gábor polgármester
Írásos előterjesztés a jegyzőkönyvhöz csatolva 

Bugyi Nagyközség Önkormányzatának Képviselő-testülete zárt ülés keretében tárgyalta a 2021. évi kitüntető díjak adományozásáról szóló napirendet, mellyel kapcsolatban az alábbiakról döntöttek:
-	Bugyi Nagyközség Egészségügyéért „Dr. Abay Frigyes Díj”-ra érkezett jelölés Dr. Kas Zoltán Róbert részére. 
A polgármester úr szavazásra bocsátotta Dr. Kas Zoltán Róbert jelöléséről szóló határozati javaslatot, melyet a képviselő-testület 7 minősített többségi szavazattal elfogadott, s az alábbi határozatot hozta:
1/2021.(VII.19.) sz. K.t. határozat:
Bugyi Nagyközség Önkormányzat Képviselő-testülete úgy dönt, hogy 2021. évben Bugyi Nagyközség Egészségügyéért „Dr. Abay Frigyes Díj”-at adományoz Dr. Kas Zoltán Róbert részére.
Felelős: Nagy András Gábor – polgármester
Határidő: 2021. augusztus 20.

-	Bugyi Nagyközség Ifjúságáért „Énekes Sándor Díj”-ra érkezett jelölés posztumusz Fagyalné Kapitány Szilvia és Bukovszkiné Sallai Edit Katalin személyére.

A polgármester úr szavazásra bocsátotta a Helyi Kitüntető Díjak adományozásáról szóló rendelet módosításáról szóló javaslatot, melyet Képviselő-testület az alábbiak szerint elfogadott: 
A szavazás eredménye: 5 igen, 1 nem, 1 tartózkodás mellett elfogadva.

Bugyi Nagyközség Önkormányzatának Képviselő-testülete elfogadta a 11/2021. (VII.19.) sz. rendeletét a Bugyi Nagyközség Díszpolgára Cím, valamint egyes kitüntető díjak alapításáról és adományozásuk rendjéről szóló 16/2005. (VI.13.) sz. rendelet módosításáról.
A polgármester úr szavazásra bocsátotta Fagyalné Kapitány Szilvia posztumusz jelöléséről szóló határozati javaslatot, melyet Képviselő-testület 7 igen minősített többségi szavazattal elfogadott és az alábbi határozatot hozta:
2/2021.(VII. 19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy 2021. évben Posztumusz Bugyi Nagyközség Ifjúságáért „Énekes Sándor Díj”-at adományoz néhai  Fagyalné Kapitány Szilvia részére.

Felelős: Nagy András Gábor – polgármester
Határidő: 2021. augusztus 20.

Ezt követően polgármester úr szavazásra bocsátotta a Bukovszkiné Sallai Edit Katalin jelöléséről szóló határozati javaslatot, melyet Képviselő-testület 7 igen minősített többségi szavazattal elfogadott és az alábbi határozatot hozta:
3/2021.(VII. 19.) sz. K.t határozat:

Bugyi Nagyközség Önkormányzat Képviselő-testülete úgy dönt, hogy 2021. évben Bugyi Nagyközség Ifjúságáért „Énekes Sándor Díj”-at adományoz Bukovszkiné Sallai Edit Katalin részére.

Felelős: Nagy András Gábor – polgármester
Határidő: 2021. augusztus 20.

-	Bugyi Nagyközség Környezetvédelméért „Törpe nőszirom Díj”-ra érkezett jelölés Kocsány-Sógor Ildikó személyére. A Bizottság úgy döntött 2021. évben nem osztja ki a nevezett díjat. 

Polgármester úr szavazásra bocsátotta a döntésről szóló határozati javaslatot, melyet a Képviselő-testület 7 igen minősített többségi szavazattal elfogadott és az alábbi határozatot hozta:
4/2021.(VII. 19.) sz. K.t határozat:

Bugyi Nagyközség Önkormányzat Képviselő-testülete úgy dönt, hogy 2021. évben a Bugyi Nagyközség Környezetvédelméért „Törpe nőszirom Díj”-at nem adományoz. 

Felelős: Nagy András Gábor – polgármester
Határidő: 2021. augusztus 20.

-	Bugyi Nagyközség Sportjáért Díj-ra érkezett jelölés Proksáné Akai Szilvia részére. 

A polgármester úr szavazásra bocsátotta a Proksáné Akai Szilvia jelöléséről szóló határozati javaslatot, melyet a Képviselő-testület 7 igen minősített többségi szavazattal elfogadott és az alábbi határozatot hozta:
 5/2021.(VII.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy 2021. évben Bugyi Nagyközség Sportjáért Díj-at adományoz Proksáné Akai Szilvia részére.

Felelős: Nagy András Gábor – polgármester
Határidő: 2021. augusztus 20.

-	Bugyi Nagyközség Kultúrájáért „Osváth László Díj”-ra érkezett jelölés Farkas Sándorné részére. A Bizottság döntése értelmében 2021-ben nem kerül kiosztásra a nevezett díj.

A polgármester úr szavazásra bocsátotta a döntésről szóló határozati javaslatot, melyet Képviselő-testület 5 igen és 2 nem minősített többségi szavazattal elfogadott és az alábbi határozatot hozta:
6/2021.(VII. 19.) sz. K.t határozat:

Bugyi Nagyközség Önkormányzat Képviselő-testülete úgy dönt, hogy 2021. évben Bugyi Nagyközség Kultúrájáért „Osváth László Díj”-at nem adományoz.

Felelős: Nagy András Gábor – polgármester
Határidő: 2021. augusztus 20.

-	Józsa László képviselő javasolja, hogy a Testület bízza meg a Kulturális Bizottság tagjait a közösségért végzett munkát elismerő díjazás kidolgozásával. 

A polgármester úr szavazásra bocsátotta a javaslatot, melyet Képviselő-testület 7 igen minősített többségi szavazattal elfogadott és az alábbi határozatot hozta:

7/2021.(VII. 19.) sz. K.t határozat:

Bugyi Nagyközség Önkormányzat Képviselő-testülete úgy dönt, hogy megbízza a Kulturális Bizottság tagjait a közösségi munkát elismerő díjazás kidolgozásával.

Felelős: Nagy András Gábor – polgármester
Határidő: 

2. Berkó Attila kérelme
  Előadó: Nagy András Gábor polgármester
  Írásos előterjesztés a jegyzőkönyvhöz csatolva

Nagy András Gábor polgármester úr beszámolt a család nehéz anyagi körülményeiről és kérdést intézett a Testület tagjaihoz, hogy van-e valakinek javaslata a lakhatás megoldásának ügyében. A testület véleménye alapján a kérelem továbbításra kerül a Szociális és Jóléti Bizottság felé további kivizsgálás céljából, az erről szóló határozati javaslatot a Képviselő-testület 6 igen szavazat és 1 tartózkodás mellett elfogadott,s az alábbi határozatot hozta:

8/2021.(VII. 19.) sz. K.t határozat:

Bugyi Nagyközség Önkormányzat Képviselő-testülete úgy dönt, hogy Berkó Attila kérelmét a Szociális és Jóléti Bizottság felé továbbítja.

Felelős: Nagy András Gábor – polgármester
Határidő: 

3. Sári úti gazdasági terület tulajdonjogi rendezése 
  Előadó: Nagy András Gábor polgármester
  Írásos előterjesztés a jegyzőkönyvhöz csatolva

Nagy András Gábor polgármester: Elmondja, hogy ennek a területnek az ügye 3-4 éve húzódik, és most tart ott, hogy a szerződéseket meg lehet kötni és mindenki elfoglalhatja a megfelelő helyrajzi számú és méretű területét, melyek az előterjesztésben találhatók. Balassa Péteréknek az ár 1000 Ft/m2 , mert ők nem ipari, hanem mezőgazdasági területet szeretnének tovább folytatni, az összes többi terület 1800 Ft + ÁFA/m2 . Kérdést intéz a Testület tagjaihoz, hogy megfelelnek-e még az akkor megállapított árak. 

A Képviselő-testület 7 igen szavazattal a megállapított árakat elfogadta. 

Kérdés, hozzászólás nem volt, a Polgármester úr szavazásra bocsátotta az előterjesztésben leírt 1. számú határozati javaslatot, melyet a Képviselő-testület 7 igen szavazattal elfogadott, s az alábbi határozatot hozta:
A szavazás eredménye: 7 igen, 0 nem, 0 tartózkodás mellett elfogadva.

                        9/2021. (07.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy a tulajdonát képező 2201/1 hrsz-ú 6028 m2 nagyságú beépítetlen területet elad   Balassa Gábor-Bugyi Alsóráda puszta 1. lakos részére 1.000 -,Ft/m2 vételáron.  

A Képviselő-testület felhatalmazza a Polgármestert, hogy az ezzel összefüggő okiratokat aláírja.

 Határidő: azonnal
 Felelős: Nagy András Gábor polgármester

      Ezt követően Polgármester úr szavazásra bocsátotta az előterjesztés 2. számú határozati   javaslatát, 
melyet a Képviselő-testület 7 igen szavazattal elfogadott, s az alábbi határozatot hozta:
A szavazás eredménye: 7 igen, 0 nem, 0 tartózkodás mellett elfogadva.

                         10/2021. (07.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy a tulajdonát képező 2201/2 hrsz-ú 4646 m2 nagyságú beépítetlen területet elad   WOODGOODS Kft (székhely: Bugyi Kossuth L u. 117., asz. 23320550-2-13) részére 1800,-Ft/m2+áfa vételáron telephely céljára.
A Képviselő-testület felhatalmazza a Polgármestert, hogy eladással összefüggő okiratokat aláírja.		

Határidő: azonnal
Felelős: Nagy András Gábor polgármester

A Polgármester úr szavazásra bocsátotta az előterjesztés 3. számú határozati javaslatát, melyet a Képviselő-testület 7 igen szavazattal elfogadott, s az alábbi határozatot hozta:

A szavazás eredménye: 7 igen, 0 nem, 0 tartózkodás mellett elfogadva.

                        11/2021. (07.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy a tulajdonát képező 2201/3 hrsz-ú 2500 m2 nagyságú beépítetlen területet elad   ROUNDO Kft (székhely: 1097 Budapest Gubacsi út. 6. C ép., asz. 23336603-2-43) részére 1800,-Ft/m2+áfa vételáron műhelycsarnok céljára.
A Képviselő-testület felhatalmazza a Polgármestert, hogy az ezzel összefüggő okiratokat aláírja.

Határidő: azonnal
Felelős: Nagy András Gábor polgármester

       A Polgármester úr szavazásra bocsátotta az előterjesztés 4. számú határozati javaslatát, melyet a  
 Képviselő-testület 7 igen szavazattal elfogadott, s az alábbi határozatot hozta:

A szavazás eredménye: 7 igen, 0 nem, 0 tartózkodás mellett elfogadva.

                        12/2021. (07.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy a tulajdonát képező 2201/4 hrsz-ú 7695 m2 nagyságú beépítetlen területet elad   FAKOPÁCS-2000 Kereskedelmi és Szolgáltató KFT – (székhelye: 2347 Bugyi Dr Abay Frigyes u. 13., asz. 23987735-2-13) részére 1.800,-Ft/m2+Áfa vételáron.  
 A Képviselő-testület felhatalmazza a Polgármestert, hogy az ezzel összefüggő okiratokat aláírja.

Határidő: azonnal
Felelős: Nagy András Gábor polgármester
      
      A Polgármester úr szavazásra bocsátotta az előterjesztés 5. számú határozati javaslatát, melyet a       
Képviselő-testület 7 igen szavazattal elfogadott és az alábbi határozatot hozta:

A szavazás eredménye: 7 igen, 0 nem, 0 tartózkodás mellett elfogadva.

                        13/2021. (07.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy a tulajdonát képező 2201/6 hrsz-ú 7501 m2 nagyságú beépítetlen területet elad   MAMUT TRANSPORT Kft – (székhelye: 2347 Bugyi Teleki u. 123., asz. 24826224-2-13.) részére 1.800,-Ft/m2+áfa vételáron.  
A Képviselő-testület felhatalmazza a Polgármestert, hogy az ezzel összefüggő okiratokat aláírja.

Határidő: azonnal
Felelős: Nagy András Gábor polgármester

A Polgármester úr szavazásra bocsátotta az előterjesztés 6. számú határozati javaslatát, melyet 
Képviselő-testület 7 igen szavazattal elfogadott és az alábbi határozatot hozta:

A szavazás eredménye: 7 igen, 0 nem, 0 tartózkodás mellett elfogadva.

                        14/2021. (07.19.) sz. K.t. határozat:

Bugyi Nagyközség Önkormányzat Képviselő-testülete úgy dönt, hogy a tulajdonát képező 2201/5 hrsz-ú 1919 m2 nagyságú közforgalom elől el nem zárt út ingatant térítésmentesen tulajdonba adja 
FAKOPÁCS-2000 Kereskedelmi és Szolgáltató KFT – (sékhelye: 2347 Bugyi Dr Abay Frigyes u. 13., asz. 23987735-2-13) és MAMUT TRANSPORT Kft – (székhelye: 2347 Bugyi Teleki u. 123., asz. 24826224-2-13. szám alatti vállalkozók részére ½- ½ arányban azzal a kikötéssel, hogy saját költségvállalás mellett a területet szilárd burkolattal látnák el.
A Képviselő-testület felhatalmazza a Polgármestert, hogy a szerződéskötéssel összefüggő okiratokat aláírja.		

Határidő: azonnal
Felelős: Nagy András Gábor polgármester

4. HÉSZ módosítás tervezési szerződés módosítása 
Előadó: Nagy András Gábor polgármester
Írásos előterjesztés a jegyzőkönyvhöz csatolva

Nagy András Gábor polgármester: Az Önkormányzatnak a HA Tervstúdió Településrendezési Építész Tanácsadó Kft-vel van szerződése a településrendezési tervvel kapcsolatban. Az előterjesztésben szereplő táblázat szerint módosításra kerül a szerződés. A környezetvédelmi rész kikerül a szerződésből és a táblázat szerinti díjazás illeti meg a tervezőket.

Kérdés, hozzászólás nem volt a Polgármester úr szavazásra bocsátotta a a szerződésmódosításról szóló határozati javaslatot, melyet a Képviselő-testület 7 igen szavazattal elfogadott, s az alábbi határozatot hozta:
A szavazás eredménye: 7 igen, 0 nem, 0 tartózkodás mellett elfogadva.  

15/2021. (07.19.) sz. K.t. határozat.

Bugyi Nagyközség Önkormányzat Képviselő-testülete úgy döntött, hogy az önkormányzat Bugyi Nagyközség és a HA Tervstúdió Településtervezési Építészeti Tanácsadó Kft. között megkötött TRE módosítása bányászattal érintett fejlesztési területekre c. tervdokumentáció elkészítésére vonatkozó 2019. október 10-én megkötött tervezési szerződést az alábbiak szerint módosítja:

1.)	A szerződés 2. pontja az alábbiakkal egészül ki:

2.A Munka célja, tervezési területek, tervezési feladatok és a terv tartalma: 

Az érintett részterületek és az azokra vonatkozó tervezési feladatok az alábbiak:	TRE mód.	

14.	8. sz. Méhes Kft.– 01325, 01326, 01328, 01329/1 hrsz átsorolása „különleges bányaterületté” (Kb).  	Má → Kb
TSZT HÉSZ
SZTmód.	
15.	9.sz.Méhes Kft. - 01299, és a 01309/2, /3, /8, /9, /20 és a 01300/8-9 és a 01306/2, valamint a 01304/2, 01316/2, 01317, 01322, 01310/25, 01323, 01324 hrsz területek rekultiválása és a 01319-01321 hrsz bányaterületkijelölése 	Má → Kb
TSZT HÉSZ
SZTmód.	
16.	10.sz.Felsőványi védőerdő (Ev) terület 01304/4 hrsz átsorolása terület átsorolása Ee egészségügyi-szociális, turisztikai erdőterület övezetbe 	Ev→ Eg
HÉSZ
SZTmód.	
17.	11.sz.Tervezett erdőterületek – erdőterülete pótlására	Má → Ev
TSZT HÉSZ
SZTmód.	

2. A szerződés 6. pontja helyébe az alábbi szöveg lép:

6. Régészeti örökségvédelmi hatástanulmány elkészíttetése: 250.000 Ft+Áfa. Amely az elkészültét követően kerül kiszámlázásra.

3. A szerződés 8. pontja táblázata helyébe az alábbi táblázat lép:

8. Tervezőt az 1. és 2. pontban vállalt tevékenységéért az alábbi díj illeti meg:
Tervezési részterületek és tervezési díjak 	tervezési díj	
2.	Bugyi VII. kavicsbánya bővítés a 01161/24-28 hrsz-ú területekre - Busped Kft. 
Szakágakkal	400.000,-+Áfa	
4.	NEM veszélyes hulladéklerakó terület kijelölés a 01630/48 hrsz-ú területre bányaterületi besorolás javítása - Kimura Kft.
Szakágakkal	300.000,-+Áfa	
7.	Vízisport, csónakház, napkollektor vízgazdálkodási terület átsorolás Palazió Kft.
Szakágakkal	300.000,-+Áfa	
8.	Alsó-Ványi külterület átsorolása bányaterületbe Pilisi Parkerdő Zrt. 
Szakágakkal	300.000,-+Áfa	
10.	01554/13-26, 01554/40-41, 01560/1-13 hrsz átsorolása bányaterületbe - Duna Dráva Cement Kft.
Szakágakkal	300.000,-+Áfa	
12.	Bugyi X. - homok, kavics védnevű bányatelek bővítése a 01390, 01394, 01395/19-32, 01453/6, 01453/7, 01453/8, 01453/9, 01461/11 hrsz ingatlanokra - Bu-So Kft
Szakágakkal	250.000,-+Áfa	
13.	01445/3 hrsz-ú, Eg besorolású és a 01445/5;6 hrsz-ú, Má besorolású ingatlanok átsorolása bányaterületbe - Ónodi és Társa Kft. Szakágakkal	300.000,-+Áfa	
14.	8. sz. Méhes Kft.– 01325, 01326, 01328, 01329/1 hrsz átsorolása „különleges bányaterületté” (Kb).  	650.000 Ft,-
+Áfa	
15.	9.sz.Méhes Kft. - 01299, és a 01309/2, /3, /8, /9, /20 és a 01300/8-9 és a 01306/2, valamint a 01304/2, 01316/2, 01317, 01322, 01310/25, 01323, 01324 hrsz területek rekultiválása és a 01319-01321 hrsz bányaterületkijelölése 		
16.	10.sz.Felsőványi védőerdő (Ev) terület 01304/4 hrsz átsorolása terület átsorolása Ee egészségügyi-szociális, turisztikai erdőterület övezetbe 		
17.	11.sz.Tervezett erdőterületek – erdőterülete pótlására		
Összesen:	 2.800.000,- +Áfa	

4 A szerződés 10. pontja helyébe az alábbi szöveg lép:

5. A tervmódosítás hatálybalépése 2021. július végén, augusztus közepén történhet meg.

6.	A Képviselő-testület felhatalmazza a polgármestert, hogy az 1-5 pontban foglalt tartalommal a szerződés módosítást aláírja. 

Határidő: 30 nap.
Felelős: Nagy András Gábor polgármester

     5. 01211/4 hrsz. belterületbe vonási kérelem 
      Előadó. Nagy András Gábor polgármester
      Írásos előterjesztés a jegyzőkönyvhöz csatolva

Nagy András Gábor polgármester: Az Akác közben lévő erdő művelési ágú területet szeretnék belterületbe vonni a tulajdonosok. Az Önkormányzatnak ez megfelelő lenne, mert a fák karbantartását nem sikerült megoldani és a fák ágai rálógtak az aszfaltra, ami ezzel kiküszöbölhető lenne. Kérdést intézett a Testület felé, van- e valakinek kérdése ezzel a belterületbe vonási igénnyel kapcsolatban?

Molnár Tibor képviselő: Érdeklődik, hogy milyen besorolásban van ez a föld, mit lehet tudni róla, illetve aki a belterületbe vonást kéri, annak a tulajdonában van-e ez a terület jelenleg? Véleménye szerint át kellene gondolni, hogy nem lenne-e érdemes az egész utca teljes hosszában megcsinálni ugyanezt.

Nagy András Gábor polgármester: Nem lehet a tulajdonosokat rávenni a többi rész belterületbe vonására, mert ez anyagi kiadással jár. 

Molnár Tibor képviselő: Az útnak az erdő felőli oldala mind magánkézben van, nincs benne önkormányzati terület?

Nagy András Gábor polgármester: Igen, magánkézben vannak.

Józsa László képviselő: Tisztázni szeretné, hogy az Önkormányzatnak a kiparcellázás után nincs további kötelezettsége, mert a gázcsonkot azon az oldalon a parcellákba a tulajdonosoknak kell bevinni, nem lesz-e plusz költség.

Nagy András Gábor polgármester: Tudomása szerint a gázcsonkok 15 éve ott vannak azon az oldalon.

Molnár Tibor képviselő: Javaslata továbbra is az, hogy meg kell kérdezni a tulajdonosokat, hogy nem szeretnék-e ezt saját költségen, a jelenlegi magas ingatlanárak tudatában. 

Nagy András Gábor polgármester: A lehető leggyorsabban túl akar majd adni a területen a tulajdonos, és ez azt jelenti, hogy konkurencia lesz a telkek eladása kapcsán.  

Csizmadi László alpolgármester: Nem ért egyet Molnár Tibor képviselő véleményével, nem az Önkormányzat feladata, a tulajdonosoknak kell eldönteni szeretnék-e vagy sem. 

Szabó Gábor László képviselő: Egyetért Csizmadi László alpolgármester úr véleményével, kiegészítve azzal, hogy nem ösztönzi az újabb telkek kialakítását oda. Ha valaki fantáziát lát benne, nem korlátozná, de semmiképp nem keresné meg a többi tulajdonost.
 
Több hozzászólás, vélemény nem volt, a Polgármester úr szavazásra bocsátotta a 01211/4 hrsz.-ú erdő művelési ágú terület belterületbe vonásáról és a kérelmező költségvállalásáról szóló határozati javaslatot, melyet a Képviselő-testület 6 igen, 1 nem szavazattal elfogadott, és az alábbi határozatot hozta:

A szavazás eredménye: 6 igen, 1 nem, 0 tartózkodás mellett elfogadva.

                                                16/2021.  (VII.19.) sz. Kt. határozat

1)	Bugyi Nagyközség Önkormányzatának Képviselő-testülete úgy dönt, hogy a bugyi 01211/4 hrsz-ú erdő művelési ágú terület belterületbe vonáshoz hozzájárul. 
2)	Bugyi Nagyközség Önkormányzata a kérelmező költségvállalását kötelezően előírja.

Bugyi Nagyközség Önkormányzat Képviselő-testületet felhatalmazza a Polgármester az eljárással összefüggő okiratok aláírására.

Felelős:	Nagy András Gábor polgármester
Határidő:	azonnal

        6. 01574/38 hrsz. HÉSZ módosítási kérelme
       Előadó: Nagy András Gábor polgármester
       Írásos előterjesztés a jegyzőkönyvhöz csatolva

Nagy András Gábor polgármester: A Truck Trió Kft. egy fuvarozó cég a Vasvári Pál utcában van egy telephelye, ahol kamionokat tárol és szeretne a jelzett területen egy kamion raktárat létesíteni. Jegyző úr tájékoztatása szerint ez a terület jelenleg nem az övé. Nagyon sok kamion van Bugyi környékén, megérné kamion raktárat, depót létesíteni, ezért szeretné az úr belterületbe vonni ezt az ingatlant, vállalva ennek a procedúrának az anyagi vonzatát.

Molnár Tibor képviselő: Pontosítani szeretné, melyik területről van szó.

Nagy András Gábor polgármester: A Szatmári Transzport Kft. mögötti terület. 

Bálintné Balogh Mária képviselő: Szeretne információt kapni arra vonatkozóan, hogy a raktár mennyiben növelné meg a kamionforgalmat a településen, bővebb tájékoztatást kér.

Nagy András Gábor polgármester: Egy normál kamion raktárról lenne szó, ahol néhány kamion közlekedne ki és be.

Molnár Tibor képviselő: A mostani besorolás nem teszi lehetővé ott az építkezést, miért kéri a belterületbe vonást?

Nagy András Gábor polgármester: Pályázat miatt lenne szükséges a Truck Trió Kft- nek a belterületbe vonás. A rendezési terv szerint elfordul balra a Tar hegyi út irányába és kimegy az elkerülő útra a Vasvári Pál utca. Települnének mellé kereskedelmi ipari egységek. Fel kell venni a kapcsolatot útépítő mérnökkel az ideális megoldás miatt. 

További vélemény, hozzászólás nem volt, Polgármester úr szavazásra bocsátotta a 01574/38 hrsz. terület belterületbe vonásáról szóló határozati javaslatot, melyet a Képviselő-testület 7 igen szavazattal elfogadott és az alábbi határozatot hozta: 
A szavazás eredménye: 7 igen, 0 nem, 0 tartózkodás mellett elfogadva.

                                             17/2021.  (VII.19.) sz. Kt. határozat

1)	Bugyi Nagyközség Önkormányzatának Képviselő-testülete úgy dönt, hogy a bugyi 01574/38 hrsz-ú terület belterületbe vonásához hozzájárul. 
2)	Bugyi Nagyközség Önkormányzata a kérelmező költségvállalását kötelezően előírja.

Bugyi Nagyközség Önkormányzat Képviselő-testületet felhatalmazza a Polgármester az eljárással összefüggő okiratok aláírására.

Felelős:	Nagy András Gábor polgármester
Határidő:	azonnal

7. Belterületi útalap építéséhez közbeszerzés elindítása
  Előadó: Nagy András Gábor polgármester
     Írásos előterjesztés a jegyzőkönyvhöz csatolva

Nagy András Gábor polgármester: Az Önkormányzat értékesít telkeket a Mézpázsit u., Kamilla u. és Nőszirom u. folytatásában. A területen az utca nagyon homokos, nagyobb járművek számára járhatatlan, ezért szükség lenne az útalap megépítésére, valamint az építkezők a kábelt az út alatt akarják vinni, ezért- hogy ne kelljen az utat tönkre tenni- az Önkormányzat beépítené az út alá az ehhez szükséges csövet. Ehhez azonban el kell indítani a közbeszerzési eljárást, a Gazdasági Programba kettőszáz millió Ft van betervezve, illetve felhatalmazás kell arra, hogy az értékelő bizottságban három szakértő vegyen részt: Dr. Szatmári Attila jegyző jogi szakértelemmel, Török Anita pénzügyi szakértelemmel és Fabók Ferenc műszaki szakértelemmel. 

Molnár Tibor képviselő: A jelenlegi útalap szegély nélkül készülne?

Nagy András Gábor polgármester: Az útépítő szakember javaslata szerint meg kell építeni az útszegélyt és meg kell tölteni zúzott betonnal, az aszfalt helyét murvával és 80-90 %-os beépítettségnél a murva kikerül padkának és belekerül az aszfalt. Megoldás lehet még a szélesebb útalap és a rá kerülő anyag miatt erős lesz az alap. 

További vélemény, hozzászólás nem volt, Polgármester úr szavazásra bocsátotta a közbeszerzési eljárás megindításáról szóló határozati javaslatot, melyet a Képviselő-testület 7 igen szavazattal elfogadott, s az alábbi határozatot hozta:
A szavazás eredménye: 7 igen, 0 nem, 0 tartózkodás mellett elfogadva.

                    18/2021.(VII.19.) sz. K.t. határozat:

Bugyi Nagyközség Önkormányzata Képviselő-testülete úgy dönt, hogy az új településrészen a Mézpázsit, a Nőszirom, valamint a Kamilla utcák folytatásában, továbbá az Árvalányhaj utcában útburkolat készítéséhez szükséges útalap kiépítésére …………….. típusú közbeszerzési eljárást indít. 

Felelős: Nagy András Gábor polgármester
Határidő: 2021. augusztus 10.

Ezt követően Polgármester úr szavazásra bocsátotta a három árajánlat bekéréséről szóló határozati javaslatot, melyet a Képviselő-testület 7 igen szavazattal elfogadott és az alábbi határozatot hozta:

A szavazás eredménye: 7 igen, 0 nem, 0 tartózkodás mellett elfogadva.

                    19/2021.(VII.19.) sz. K.t. határozat:

Bugyi Nagyközség Önkormányzata Képviselő-testülete úgy dönt, hogy az új településrészen a Mézpázsit, a Nőszirom, valamint a Kamilla utcák folytatásában, továbbá az Árvalányhaj utcában közbeszerzési eljárás lebonyolítására 3 árajánlatot kér be. 
Felhatalmazza Nagy András Gábor polgármestert, hogy a közbeszerzési eljárás lebonyolítására a legkedvezőbb ajánlatot benyújtó vállalkozóval a megbízási szerződést megkösse. 
 
Felelős: 	Nagy András Gábor polgármester 
Határidő: 2021. augusztus 10.

A Polgármester úr szavazásra bocsátotta a a Bíráló Bizottság három tagjának megbízásáról szóló határozati javaslatot, melyet a Képviselő-testület 7 igen szavazattal elfogadott és az alábbi határozatot hozta:  
A szavazás eredménye: 7 igen, 0 nem, 0 tartózkodás mellett elfogadva.

                    20/2021.(VII.19.) sz. K.t. határozat:
 
Bugyi Nagyközség Önkormányzata Képviselő-testülete úgy dönt, hogy az új településrészen a Mézpázsit, a Nőszirom, valamint a Kamilla utcák folytatásában, továbbá az Árvalányhaj utcában közbeszerzési eljárás esetében Bíráló bizottság tagjának megbízza 
•	dr. Szatmári Attila jegyző - jogi szakértelem
•	Török Anita - pénzügyi szakértelem
•	Fabók Ferenc - műszaki szakértelem

Felelős: 	Nagy András Gábor polgármester
 		dr. Szatmári Attila jegyző
Határidő: 2021. augusztus 10.

8.	1287/48 hrsz.-ú terület megvásárlása
Előadó: Nagy András Gábor polgármester
Írásos előterjesztés a jegyzőkönyvhöz csatolva

Nagy András Gábor polgármester: Hortobágyi Zoltán jelezte, hogy szeretne vásárolni egy területet, mert a Nefelejcs utcában vásárolt területen lévő épület rálóg az önkormányzati területre. Szüksége lenne erre a területre, ezért felajánlja az Önkormányzat ezt a területet 300 Ft+ Áfa/m2 áron, azzal a feltétellel, hogy csak Ő vehetné meg és csak egyben vehetné meg valamint, vállalná a Földhivatallal kapcsolatos összes procedúrát.

Kérdés, hozzászólás nem volt, Polgármester úr szavazásra bocsátotta a fent jelölt terület 300 Ft+ Áfa/m2 áron történő eladásáról szóló határozati javaslatot, melyet a Képviselő-testület 6 igen és 1 nem szavazat mellett elfogadott, s az alábbi határozatot hozta:
A szavazás eredménye: 6 igen, 1 nem, 0 tartózkodás mellett elfogadva.

                       21/2021.(07.19.) sz. K.t. határozat:

                               Bugyi Nagyközség Önkormányzat Képviselő-testülete úgy
                               dönt,                             
                               hogy eladja Hortobágyi Zoltán részére a 1287/48 hrsz.-ú 
                                               területet 300 Ft+ Áfa/m2 áron.

                               Bugyi Nagyközség Önkormányzat Képviselő-testülete                       
                               felhatalmazza a Polgármestert az eljárással összefüggő 
                               okiratok
                               aláírására.
       
                        Felelős: Nagy András Gábor polgármester
                        Határidő: azonnal 

9.	Hospice Ház működéséhez támogatás kérése
Előadó: Nagy András Gábor polgármester
Írásos előterjesztés a jegyzőkönyvhöz csatolva

Nagy András Gábor polgármester úr elmondja, hogy érkezett a Majosházai Hospice Háztól egy megkeresés, melyben támogatást kérnek az Önkormányzattól. Kéri a Testület tagjait mondják el, milyen tapasztalataik vannak a Hospice Házzal kapcsolatban. 

Bálintné Balogh Mária képviselő: Pozitív tapasztalata van, támogatni szeretné a Hospice Ház működését 150.000 Ft összeggel. 

A Polgármester úr szavazásra bocsátotta a Majosházi Hospice Ház működésének idei támogatásáról szóló határozati javaslatot, melyet a Képviselő-testület 7 igen szavazattal elfogadott és az alábbi határozatot hozta:
A szavazás eredménye: 7 igen, 0 nem, 0 tartózkodás mellett elfogadva

                       22/2021.(07.19.) sz. K.t. határozat:

                               Bugyi Nagyközség Önkormányzat Képviselő-testülete úgy 
                               dönt, 
                               hogy 2021 évben 150.000 Ft összeggel támogatja a
                               Majosházi   
                                               Hospice Ház működését. 
                               Bugyi Nagyközség Önkormányzat Képviselő-testülete                       
                               felhatalmazza a polgármestert és a pénzügyi vezetőt
                               a támogatási szerződés aláírására. 
       
                        Felelős: Nagy András Gábor polgármester
                              Török Anita pénzügyi vezető
                        Határidő: 

10. Egyebek
-	A temető mellett felhalmozódott gallyak elhelyezésének megoldása

Molnár Tibor képviselő: Komoly pénzébe fog kerülni az önkormányzatnak ezeknek az ledarálása, elszállítása. Érdeklődik, milyen megoldással lehetne szabályozni, hogy a környező településekről ne hordják ide a zöldhulladékot meg a fát. Szerinte hosszú távon nem megoldás, hogy az Önkormányzat összegyűjti és saját pénzén ledaráltatja, úgy gondolja, hogy mindenki fizesse maga.

Nagy András Gábor polgármester: Egyetért Molnár Tibor képviselő véleményével, 2021. július 31-ig szóló szerződése van az Önkormányzatnak a Szatmári Transzport Kft-vel, akik megoldják az elszállítást. Nincs tudomása arról, hogy hol lesz kijelölve másik terület erre a célra, de innen egyszer s mindenkorra elszállításra kerül. Szeretne a DTKH-tól ajánlatot kérni, hogy mennyiért vállalnák a jövőben ennek a hulladéknak a ledarálását és elszállítását. Tervben van az a megoldás-ha sikerül átalakítani-hogy kerül sorompó a bejárathoz és csak két nap lehetne a hulladékot oda szállítani, valamint egy őr figyelne, hogy ez rendben működhessen.

Molnár Tibor képviselő: Véleménye szerint szabályozottan vegye át az Önkormányzat a zöldhulladékot, legyen meghatározva mennyi autóval, mennyi súly kerülhet ide naponta, ne az Önkormányzatnak kerüljön pénzébe ezeknek a ledaráltatása és az elszállíttatása.

Nagy András Gábor polgármester: Meg fog jelenni egy cikk a helyi újságban, hogy a lakosság nem megfelelően használta, ezért meg kell szüntetni. Támogatná azt az ötletet is, hogy ne az Önkormányzat foglalkozzon ezzel, ha valaki elvállalná, az is megoldás. Javasolja, hogy a Gazdasági-, Fejlesztési és Ügyrendi Bizottság vegye napirendre és tárgyalja meg ezt a kérdést. 

Szabó Gábor László képviselő: Véleménye szerint ne az Önkormányzat oldja meg, ha egy profitorientált vállalkozás ezt tudja csinálni, van hozzá engedélye, akkor koncessziós szerződést kell kötni és át kell adni a profit lehetőséget a feladattal együtt. 

Molnár Tibor képviselő: Fontos lenne a gyorsaság. 

Nagy András Gábor polgármester: A Közterület felügyeletnek és a Mezőőrségnek lesz komoly feladata ezzel. 

           Több napirendi pont nem lévén a Polgármester úr megköszönte a rendkívüli testületi 
           ülésen a megjelenést és az ülést bezárta. 
 
                                      K.m.f.
                 Nagy András Gábor                       dr. Szatmári Attila 
               polgármester                               jegyző